Kónc lěta 2021 dósta předsydstwo FC Energije Choćebuz přizwolenje, zo smě třěchu zapadneje tribuny stadiona kaž tež sportoweje hale, kotraž steji na arealu stadiona, saněrować. Minjeny tydźeń su tam nětko dźěłać započeli. Najprjedy zaróštuja zapadnu tribunu, čehoždla móže při přichodnych hrach Energije k mjeńšim wobmjezowanjam dóńć. Planowanski běrow Daubitz a Moldenhauer, firmy IK-twar, třěchitwar Böhm, třěchikryjer Mäksch a jednaćel FCE André Schilbach zetkachu so minjeny štwórtk, zo bychu wo dalšim wotběhu wuradźowali.
Saněrowanski projekt bě jenož móžny, dokelž braniborske ministerstwo za kubłanje, młodźinu a sport jón financielnje podpěruje. Něhdyši Choćebuski wyši měšćanosta Frank Szymanski je so wosebje za spěchowanje zasadźał. Jemu kaž tež městu samomu a wokrjesej Sprjewja-Nysa słuša wulki dźak.
szl_Latn bos_Latn